internet vaartha 734 Views
ఎంపిసి వల్ల పొడిగిస్తారన్న అంచనాలు
ముంబై : భారత్‌ ఆర్థిక వ్యవస్థపై వివాదా స్పద వ్యాఖ్యలు చేసినప్పటికీ రిజర్వుబ్యాంకు గవర్నర్‌ రఘురామ్‌రాజన్‌ పదవీకాలం పొడిగించే అవకాశం ఉందని ఆర్థికవేత్తల అంచనా. అంతర్జా తీయ మీడియా సంస్థలు సైతం రాజన్‌ పదవీకాలం పొడిగింపుపై 15 మంది ఆర్థికవేత్తల అభిప్రాయాల ను కోరితే నూరు శాతం పొడిగిస్తారని చెప్పారు. అమెరికాలోని మార్కెట్‌ వాచ్‌ సంస్థకు ఇచ్చిన ఇంటర్వ్యూలో రాజన్‌ భారత్‌ ఆర్ధిక వ్యవస్థపై అంధుల రాజ్యంలో ఒంటికన్ను వాడే మారాజు అన్న వ్యాఖ్యలు వివాదాస్పదం అయ్యాయి. అంతేకాకుండా అంగ వికలురను కించపరిచారన్న ఆరోపణలు వెల్లువెత్తిన సంగతి తెలిసిందే. అయితే ఆర్థిక వ్యవస్థను అంచనా వేయడంలో అపార అనుభవం ఉన్న రాజన్‌ పదవీ కాలం ఖచ్చితంగాపొడిగిస్తారని 13మందికి పైగా ఆర్థికవేత్తలు ఘంటాపధంగా చెప్పారు. ప్రభుత్వం ద్రవ్యవిధాన కమిటీ ఏర్పా టుకు రూపకల్పన చేస్తోందని, బ్యాంకింగ్‌ వ్యవస్థకు జవజీవాలు, మరింత పారదర్శ క విధానం అనుసరిస్తుందని ఈతరుణంలో రాజన్‌ సేవలు అవసరం అవుతాయని ఆనంద్‌ రాఠి సేవలసంస్థ హెడ్‌ సుజన్‌ హజ్రా పేర్కొన్నా రు. గతంలో నలుగురు గవర్నర్లు కూడా ఐదేళ్ల కాలం పనిచేసారని రాజన్‌కూడా మరో రెండేళ్లపాటు పొడిగించే అవకాశం ఉంటుందని, భారత్‌లో రాజన్‌ భవిష్యత్తుపైనే కీలక అంచనాలు జోరుగా ఉన్నా యని మరికొందరు చెపుతున్నారు. భారత్‌ ఇటీవలే చైనా ఆర్ధిక వ్యవస్థను అధిగమించి మేజర్‌ వ్యవస్థగా మారింది. 2013లోగవర్నర్‌గా బాధ్యతలు స్వీకరించిన తర్వాత మాజీ అంతర్జాతీయ ద్రవ్యనిధి సంస్థ ముఖ్య ఆర్థికవేత్తగా పనిచేసిన రాజన్‌ ద్రవ్యోల్బణ లక్ష్యాలను నిర్దేశించారు. ప్రభుత్వరంగ బ్యాంకుల ఆస్తిఅప్పుల పట్టీలనుప్రక్షాళనపై దృష్టిపెట్టారు. నరేంద్రమోడీ ప్రభుత్వం రాజన్‌ విధానాలనే కొన సాగించింది.  భిన్నసంస్కృతుల భారత్‌లో సహనం ముఖ్యమని రాజన్‌ చేసిన వ్యాఖ్యలు బిజెపి కేడర్‌ నుంచి ఎక్కువ విమర్శలు ఎదుర్కొనాల్సి వచ్చింది. గతవారం రాజన్‌ చేసిన గుడ్డివాళ్ల రాజ్యంలో ఒంటి కన్నోడే మారాజు అన్న వ్యాఖ్యలపై ఆర్థికశాఖ సహాయ మంత్రి జయంత్‌సిన్హా, వాణిజ్యమంత్రి నిర్మలా సీతారామన్‌ కూడా తీవ్రంగా ఖండించారు. రాజన్‌ తన పదజాలాన్ని ఆచితూచి వినియోగించడం మంచిదన్నారు. దేశ ఆర్థికవృద్ధిరేటు ప్రభుత్వ కఠోరశ్రమను గుర్తుచేస్తుందని, పాలకులు వచ్చే 20 ఏళ్లపాటు ఈ పనితీరును చూపించాలిస ఉంటుం దని, ప్రతి భారతీయుడు సమున్నత జీవనశైలిలో ఉండాలంటే ఈ పనితీరు తప్పదని అన్నారు. అయితే ఆర్థిక మంత్రిత్వశాఖ అధికార ప్రతినిధి డిఎస్‌ మాలిక్‌ మాట్లాడుతూ ఇపుడిపుడే రాజన్‌ పదవీకాలంపై చెప్పలేమన్నారు. యాంబిట్‌ కేపిటల్‌ అంచనాలను పరిశీలిస్తే రాజన్‌ తన పదవీకాలం పూర్తికాగానే వైదొలుగుతారన్న ప్రచారం రాజధాని లో ఎక్కువ జరుగుతున్నదని అంచనా వేసింది. ఆర్‌బిఐ డిఫ్యూటీ గవర్నర్‌ ఉర్జిత్‌ పటేల్‌, ఎస్‌బిఐ ఛైర్‌పర్సన్‌ అరుందతీ భట్టాచార్య, ఆర్థిక వ్యవ హారాల కార్యదర్శి శక్తికాంతదాస్‌, సెబీ ఛైర్‌పర్సన్‌ యుకెసిన్హాల్లో ఎవరో ఒకరికి అవకాశం ఉంటుందని కొన్నిబ్రోకరేజి సంస్థలు విశ్లేషించాయి. ఆర్ధికవేత్తగా పూర్వ అనుభవం లేని వారికి పదవులు రాకపోవ చ్చని ఎందుకంటే ఫెడ్‌రిజర్వు వడ్డీరేట్లపెంపును పరిశీలిస్తున్నపుడల్లా ఆర్‌బిఐ కీల కంగా వ్యవహరించాల్సి ఉంటుందని యాంబిట్‌ కేపిటల్‌ ఆర్థికవేత్తలు ప్రక టించారు. ఆర్థిక మంత్రి అరుణ్‌జైట్లీ కూడారాజన్‌ పదవీకాలంపై స్పందించేందుకు తిరస్కరించారు. అయితే మోడీ ప్రభుత్వానికి రాజన్‌ పదవీ కాలం పెంచే అధికారం ఉంది. ఆర్‌బిఐ మహిళా ప్రతినిధి అల్పనా కిల్లావాలా కూడా వెంటనే స్పందించ లేదు. ముంబై కేంద్రంగా ఉన ఎస్‌బిఐ అధికార ప్రతినిధి ఎంకె రేఖి కూడా వివరణకు రాలేదు. సెబీ అధికార ప్రతినిధి హరిహరన్‌ తది తరులు కూడా ఇదే తీరులో స్పం దించారు. అయితే ఈనెల 6వ తేదీ ఒక టివికి ఇచ్చిన ఇంటర్వ్యూలో రాజన్‌ తనపదవీకాలంపై ఇపుడిఏ స్పందించలేనన్నారు. ఎస్‌బిఐ ముఖ్య ఆర్థిక వేత్త సౌమ్యకాంతి ఘోష్‌ మాట్లాడుతూ రాజన్‌ పదవీకాలం పొడిగింపుపై అస్పష్టత నెలకొందన్నారు. జనవరిలోనే డిఫ్యూటీ గవర్నర్‌ ఉర్జిల్‌ పటేల్‌ పదవీకాలం పొడిగించారు. కొత్త మానిటరీ పాలసీ కమిటీ ఏర్పాటు వేగవంతం అవుతున్నందున ఐడిఎఫ్‌సి ముఖ్య ఆర్థిక వేత్త ఇంద్రనీల్‌ పాన్‌ అంచనాల ప్రకారం ప్రభుత్వం ఎంపిసి ఏర్పాటు పూర్తయ్యేంతవరకూ రాజన్‌నే కొనసాగించే అవకాశం ఉందని చెపుతున్నారు. మొత్తం మీద ఈ ఏడాది సెప్టెంబరుతో ముగుస్తున్న రాజన్‌ పదవీకాలం ఎట్టిపరిస్థితుల్లోను పొడిగించే అవకాశం ఉందని మెజార్టీ నేతలు చెపుతున్నారు.